Azken zirriborroa

CAMARA DE

COMPTOS

DE NAVARRA

NAFARROAKO

KONTUEN

GANBERA

Defensor del Pueblo de Navarra-Nafarroako Arartekoa, 2020

2021eko ekaina

Aurkibidea

*Orrialdea*

[I. Sarrera 3](#_Toc76372687)

[II. El Defensor del Pueblo de Navarra-Nafarroako Arartekoa 4](#_Toc76372688)

[III. Helburuak eta norainokoa 5](#_Toc76372689)

[IV. Iritzia 6](#_Toc76372690)

[IV.1. Auditoretza finantzarioko iritzia 7](#_Toc76372691)

[IV.2. Legezkotasuna betetzeari buruzko iritzia 7](#_Toc76372692)

[V. Nafarroako Arartekoaren 2020ko urteko kontuen laburpena 8](#_Toc76372693)

[V.1. 2020ko aurrekontuaren likidazioa 8](#_Toc76372694)

[V.2. 2020ko aurrekontu-emaitza 9](#_Toc76372695)

[V.3. Diruzaintzako gerakina 2020ko abenduaren 31n 9](#_Toc76372696)

[V.4. 2020ko abenduaren 31ko balantzea 11](#_Toc76372697)

[V.5. 2020ko ekonomia- eta ondare-emaitzaren kontua 12](#_Toc76372698)

[V.6. 2020ko ondare garbian izandako aldaketen egoera-orria 13](#_Toc76372699)

[V.7. 2020ko eskudiru-fluxuen egoera-orria 13](#_Toc76372700)

[VI. Konklusioak eta gomendioak 14](#_Toc76372701)

[VI.1. Alderdi orokorrak 14](#_Toc76372702)

[VI.2. Aurreko urteetako gomendioen jarraipena 15](#_Toc76372703)

[VI.3. Kontratazioa 15](#_Toc76372704)

I. Sarrera

Kontuen Ganberak, abenduaren 20ko 19/1984 Foru Legeari eta 2021erako jarduketa-programari jarraituz, Nafarroako Arartekoaren 2020ko ekitaldiko urteko kontuak fiskalizatu ditu.

Txostenak sei atal ditu, sarrera hau barne. Bigarrenean, Nafarroako Arartekoaren alderdi orokorrak deskribatzen dira; hirugarrenean, gure lanaren helburuak eta norainokoa; laugarrenean, Arartekoaren 2020ko ekitaldiko finantzei eta urteko kontuen betetzeari buruz dugun iritzia, eta bosgarrenean, berriz, horien laburpen bat jasotzen da. Seigarrenean, azkena baita, gure lanaren konklusioak eta gomendioak jasotzen dira.

Landa-lana 2021eko maiatzean egin du lantalde batek, zeina auditoretzako teknikari batek eta auditore batek osatua baitzegoen. Kontuen Ganberako zerbitzu juridiko, informatiko eta administratiboen lankidetza ere izan dute.

Jarduketa honen emaitzak Nafarroako Arartekoari azaldu zitzaizkion, kasua bazen egokitzat jotzen zituen alegazioak aurkez zitzan, Nafarroako Kontuen Ganberari buruzko 19/1984 Foru Legeko 11.2 artikuluan aurreikusitakoari jarraituz.

Ez da alegaziorik aurkeztu Kontuen Ganberak ezarritako epean; beraz, txostena behin betikoa izatera igaro da.

Eskerrak eman nahi dizkiegu Nafarroako Arartekoaren langileei, lan hau egiteko eman diguten laguntzarengatik.

II. El Defensor del Pueblo de Navarra-Nafarroako Arartekoa

Nafarroako Arartekoa Nafarroako Parlamentuaren goi mandataria da, xedetzat duena Konstituzioak eta Nafarroako Foru Eraentza Berrezarri eta Hobetzeari buruzko 13/1982 Lege Organikoak babesturiko eskubide eta askatasunen babes-maila defendatu eta hobetzea. Haren eginkizun nagusia da herritarrak babestea Administrazioaren balizko abusu eta zabarkerien aurrean.

Urriaren 27ko 7/2010 Lege Organikoak, Nafarroako Foru Eraentza Berrezarri eta Hobetzeari buruzko 13/1982 Lege Organikoa Erreformatzekoak, 18 ter artikuluan estatutu-mailako erakundearen kategoriara jasotzen du Nafarroako Arartekoa.

Nafarroako Parlamentuak hautatzen eta izendatzen du Nafarroako Arartekoa, eta horrek urtero Parlamentuaren aurrean erantzuten du egindakoarengatik. Egun kargu hori betetzen duen pertsona 2007ko martxoaren 22an izendatua izan zen, sei urterako, eta gaur egun behin-behinekoz betetzen ditu bere eginkizunak. Bere eginkizunak betetzeko beharrezkoak diren aholkulariak eta konfiantzazko langileak askatasunez izendatzen ditu eta kentzen ditu kargutik.

Nafarroako Arartekoa, kontabilitaterako, kontu-hartzailetzarako, gastu-baimenerako, kontrataziorako eta ondasun eta eskubideak eskuratzeko, Nafarroako Parlamentuak daukan araubide beraren mendean dago. Haren aurrekontu-proiektua Nafarroako Aurrekontu Orokorretan sartuta dago, eta haren kontuak Nafarroako kontu orokorren parte dira.

Honako hauek osatzen dute, funtsean, Nafarroako Arartekoari 2020an aplikatzekoa zaion arau-esparrua:

* Nafarroako Foru Komunitateko Arartekoari buruzko uztailaren 3ko 4/2000 Foru Legea.
* Nafarroako Foru Komunitateko Arartekoaren Antolaketari eta Funtzionamenduari buruzko Erregelamendua, Nafarroako Parlamentuko Mahaiaren 2005eko azaroaren 21eko Erabakiaz onetsia.
* 6/2006 Foru Legea, ekainaren 9koa, eta 2/2018 Foru Legea, apirilaren 13koa, Kontratu Publikoei buruzkoa.
* 13/2007 Foru Legea, apirilaren 4koa, Nafarroako Ogasun Publikoari buruzkoa.
* Kontabilitate Publikoaren Plan Orokorra, apirilaren 13ko EHA/1037/2010 Aginduaren bidez onetsia.

III. Helburuak eta norainokoa

Finantzen eta legezkotasunaren fiskalizazio bat egin da Nafarroako Arartekoaren 2020ko ekitaldiko urteko kontuei buruz, honako hauei buruzko iritzia emateko:

* Ea 2020ko ekitaldiko urteko kontuek, alderdi aipagarri guztietan, irudi zehatza erakusten duten Arartekoaren 2020ko abenduaren 31ko ondareari eta finantza-egoerari dagokienez, bai eta data horretan amaitutako ekitaldiko emaitza ekonomiko eta aurrekontukoei dagokienez ere, betiere aplikatzekoa den informazio finantzario publikoari buruzko arau-esparruari eta, bereziki, bertan jasotako kontabilitateko eta aurrekontuen inguruko printzipio eta irizpideei jarraituz.
* Gure iritziz, Nafarroako Arartekoaren 2020ko ekitaldiari buruzko urteko kontuetan jasotako jarduketak, aurrekontu- eta finantza-eragiketak eta informazioa bat datoz, alderdi adierazgarri guztietan, funts publikoen kudeaketari aplikatzekoak zaizkion arauekin.
* Aurreko urteetako gomendioen betetzea.

Lanaren norainokoa Nafarroako Arartekoaren 2020ko urteko kontuak dira, kontabilitateko egoera-orri hauek dituztenak:

* Aurrekontuaren likidazioaren egoera-orria.
* Balantzea.
* Emaitza ekonomikoari eta ondarearen arloko emaitzari buruzko kontua.
* Ondare garbian izandako aldaketen egoera-orria
* Eskudiru-fluxuen egoera-orria.
* Oroitidazkia.

Fiskalizazioaren denbora-norainokoa 2020ko ekitaldiari dagokio, baina beste ekitaldi batzuei buruzko beharrezko egiaztapenak egin dira, ezarritako helburuak hobeki lortzeko.

IV. Iritzia

Nafarroako Arartekoaren 2020ko ekitaldiko urteko kontuak fiskalizatu ditugu. Haren kontabilitatearen egoera-orriak jaso ditugu txosten honen V. atalean.

Nafarroako Arartekoaren erantzukizuna

Nafarroako Arartekoa da urteko kontuak aurkeztu eta Nafarroako Parlamentuari igortzeko ardura duena. Urteko kontu horiek, Arartekoaren kontu-hartzaileak aurrez egindakoak, irudi zehatza azalduko dute ondareari, finantza-egoerari, emaitzei eta aurrekontu-betetzeari dagokienez, aplikatzekoak diren finantza-informazioari buruzko arauei jarraituz. Halaber gainditu beharko dituzte iruzur edo errakuntzaren ondoriozko oker materialik gabekoak izan daitezen beharrezkotzat jotzen duten barne kontrola.

Urteko kontuak aurkezteko erantzukizunaz gainera, Nafarroako Arartekoak bermatu beharko du urteko kontuetan islatutako jarduerak, aurrekontu- nahiz finantza-eragiketak eta informazioa bat datozela aplikatzekoa den araudiarekin, eta horretarako beharrezkotzat jotzen dituen barne-kontroleko sistemak ezarri beharko ditu.

Nafarroako Kontuen Ganberaren erantzukizuna

Gure erantzukizuna da iritzi bat adieraztea urteko kontuei buruz eta egin diren eragiketen legezkotasunari buruz, gure fiskalizazioan oinarrituta.

Horretarako, fiskalizazio hori egin dugu Kanpo Kontroleko Erakunde Publikoek erabakitako funtsezko fiskalizazio-printzipioen arabera, ISSAI-ESen ezarritakoak, eta batez ere ISSAI-ES 200 delakoa aplikatu dugu, fiskalizazio finantzarioei buruzkoa, bai eta ISSAI-ES 400 ere, betetzearen gaineko fiskalizazioei buruzkoa. Printzipio horiek eskatzen dute etikaren arloko eskakizunak bete ditzagula, eta, halaber, lanaren plangintza eta exekuzioa halako moduan egin dezagula non halako segurtasun bat lortuko baitugu urteko kontuak oker materialik gabekoak izateaz, eta finantzen egoera-orrietan islatutako jarduketak, finantza-eragiketak eta informazioa alderdi adierazgarri guztietan arau indardunen araberakoak izateaz.

Fiskalizazio honek eskatzen du prozedura batzuk aplika ditzagula auditoria-ebidentzia bat lortzeko urteko kontuetan adierazitako zenbatekoei eta informazioari buruz, bai eta araudian ezarritako alderdi garrantzitsuak ekitaldi fiskalizatuan zehar betetzeari buruz ere.

Hautatutako prozedurak auditorearen irizpidearen araberakoak dira, horren barne dela arriskuaren balorazioa, hala iruzur edo errakuntzaren ondorioz kontu orokorrek akats materialak izatearen arriskuarena nola lege-urraketa muntadunak egotearen arriskuarena.

Arriskuari buruzko balorazio horiek egitean, auditoreak beharrezkoa den barne kontrola hartzen du kontuan —entitateak urteko kontuak egitekoa eta legeak betetzen dituela bermatzekoa—, horrela diseinatze aldera inguruabarren arabera egoki diren auditoretza-prozedurak, eta ez entitatearen barne kontrolaren eraginkortasunari buruzko iritzia emateko xedez.

Azterketa honek barne biltzen du, era berean, ebaluatzea aplikatutako kontabilitate-politiken egokitasuna eta zuzendaritzak egindako kontabilitate-estimazioen arrazoizkotasuna, bai eta urteko kontuen aurkezpena ere, oro har.

Gure ustez, lortu dugun auditoretza-ebidentziak behar adinako eta behar bezalako oinarria ematen du finantza-auditoretzari eta legeen betetzeari buruzko gure iritzia funtsatzeko.

IV.1. Auditoretza finantzarioko iritzia

Gure iritziz, 2020ko ekitaldiko urteko kontuek, alderdi aipagarri guztietan, irudi zehatza erakusten dute Nafarroako Arartekoaren 2020ko abenduaren 31ko ondareaz eta finantza-egoeraz, bai eta data horretan amaitutako urteko ekitaldian izan dituen emaitza ekonomiko eta aurrekontukoei dagokienez ere, betiere informazio finantzario publikoa dela-eta aplikatzekoa den araudiari jarraikiz eta, bereziki, bertan jasotako kontabilitate- eta aurrekontu-printzipio eta irizpideen arabera.

IV.2. Legezkotasuna betetzeari buruzko iritzia

Gure iritziz, egindako lanaren norainokoa kontuan hartuta, Nafarroako Arartekoaren 2020ko ekitaldiko jarduketak, aurrekontu- eta finantza-eragiketak eta urteko kontuetan jasotako informazioa bat datoz, alderdi adierazgarri guztietan, funts publikoen kudeaketari aplikatzekoak zaizkion arauekin.

V. Nafarroako Arartekoaren 2020ko urteko kontuen laburpena

V.1. 2020ko aurrekontuaren likidazioa

Diru-sarrerak kapituluz kapitulu

|  |  |  |  |  |  |  |
| --- | --- | --- | --- | --- | --- | --- |
| Kapitulua | Hasierako aurreikuspenak | Behin betiko aurreikuspenak | Aitortutako eskubideak | Betetzearen ehunekoa | Kobrantzak | Kobrantzen ehunekoa |
| 3. Tasak eta bestelako diru-sarrerak | 100 | 100 | 0 | 0 | 0 | - |
| 4. Transferentzia arruntak | 779.900 | 779.900 | 779.900 | 100 | 779.900 | 100 |
| 5. Ondare bidezko diru-sarrerak | 44 | 44 | 0 | 0 | 0 | - |
| 7. Kapital-transferentziak | 13.000 | 13.000 | 13.000 | 100 | 13.000 | 100 |
| 8. Aktibo finantzarioak | 200 | 200 | 0 | 0 | 0 | - |
| 9. Pasibo finantzarioak | 100 | 100 | 0 | 0 | 0 | - |
| Guztira | 793.344 | 793.344 | 792.900 | 100 | 792.900 | 100 |

Gastuak, kapituluz kapitulu

|  |  |  |  |  |  |  |
| --- | --- | --- | --- | --- | --- | --- |
| Kapitulua | Hasierako kredituak | Behin betiko kredituak | Aitortutako betebeharrak | Betetzearen ehunekoa | Ordainketak | Ordainketen ehunekoa |
| 1. Langile-gastuak | 575.344 | 575.344 | 554.003 | 96 | 554.003 | 100 |
| 2. Ondasun arrunten eta zerbitzuen gastuak | 165.900 | 165.900 | 137.930 | 83 | 134.480 | 97 |
| 4. Transferentzia arruntak | 38.800 | 38.800 | 29.225 | 75 | 29.225 | 100 |
| 6. Inbertsio errealak | 13.000 | 13.000 | 9.016 | 69 | 9.016 | 100 |
| 8. Aktibo finantzarioak | 200 | 200 | 0 | 0 | 0 | - |
| 9. Pasibo finantzarioak | 100 | 100 | 0 | 0 | 0 | - |
| Guztira | 793.344 | 793.344 | 730.174 | 92 | 726.724 | 99 |

V.2. 2020ko aurrekontu-emaitza

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Kontzeptuak** |  | | | **2019** |  |  |  | | **2020** | |  |  |
| Aitortutako eskubide garbiak | | Aitortutako betebehar garbiak | | Doikuntzak | Aurrekontu-emaitzak | Aitortutako eskubide garbiak | Aitortutako betebehar garbiak | | Doikuntzak | | Aurrekontu-emaitza |
| a. Eragiketa arruntak | | 770.992 | 724.361 | |  | 46.631 | 779.900 | 721.158 | |  | | 58.742 |
| b. Kapital-eragiketak | | 18.000 | 11.533 | |  | 6.467 | 13.000 | 9.016 | |  | | 3.984 |
| c. Merkataritza-eragiketak | | 0 | 0 | |  | 0 | 0 | 0 | |  | | 0 |
| 1 Eragiketa ez-finantzarioak, guztira (a+b+c) | | 788.992 | 735.894 | |  | 53.098 | 792.900 | 730.174 | |  | | 62.726 |
| d. Aktibo finantzarioak | | 0 | 0 | |  | 0 | 0 | 0 | |  | | 0 |
| e. Pasibo finantzarioak | | 0 | 0 | |  | 0 | 0 | 0 | |  | | 0 |
| 2. Finantza-eragiketak, guztira (d+e) | | 0 | 0 | |  | 0 | 0 | 0 | |  | | 0 |
| I. Ekitaldiko aurrekontu-emaitza (I=1+2) | | 788.992 | 735.894 | |  | 53.098 | 792.900 | 730.174 | |  | | 62.726 |
| Doikuntzak | |  | |  |  |  |  |  | |  | |  |
| 3. Gastatutako kredituak, atxiki gabeko diruzaintzako gerakinarekin finantzatuak | | | | | 0 |  |  |  | | 0 | |  |
| 4. Ekitaldiko finantzaketa-desbideratze negatiboak | | | | | 0 |  |  |  | | 0 | |  |
| 5. Ekitaldiko finantzaketa-desbideratze positiboak | | | | | 0 |  |  |  | | 0 | |  |
| II. Doikuntzak, guztira (II=3+4+5) | | | | | 0 |  |  |  | | 0 | |  |
| Aurrekontu-emaitza doitua (I+II) | | | | |  | 53.098 |  |  | | |  | 62.726 |

V.3. Diruzaintzako gerakina 2020ko abenduaren 31n

|  |  |  |  |  |  |  |  |
| --- | --- | --- | --- | --- | --- | --- | --- |
| **Kontzeptua** |  | **2019ko ekitaldia** | | | **2020ko ekitaldia** | | |
| 1. (+) Funts likidoak |  |  | 103.060 |  | | 108.441 |
| 2. (+) Kobratzeko dauden eskubideak |  |  | 0 |  | | 0 |
| (+) Ekitaldiko aurrekontuenak |  | 0 |  | 0 | |  |
| (+) Aurrekontu itxienak |  | 0 |  | 0 | |  |
| (+) Aurrekontukoak ez diren eragiketenak |  | 0 |  | 0 | |  |
| (+) Merkataritzako eragiketenak |  | 0 |  | 0 | |  |
| 3. (-) Ordaintzeko dauden betebeharrak |  |  | 103.060 |  | | 108.441 |
| (+) Ekitaldiko aurrekontuenak |  | 2.637 |  | 3.450 | |  |
| (+) Aurrekontu itxienak |  | 0 |  | 0 | |  |
| (+) Aurrekontukoak ez diren eragiketenak |  | 100.423 |  | 104.991 | |  |
| (+) Merkataritzako eragiketenak |  | 0 |  | 0 | |  |
| 4. (+) Aplikatzeko dauden kontu-sailak |  |  | 0 |  | | 0 |
| (+) Eginiko kobrantzak, behin betikoz aplikatu gabeak |  | 0 |  |  | | 0 |
| (+) Eginiko ordainketak, behin betikoz aplikatu gabeak |  | 0 |  |  | | 0 |
| I. Diruzaintzako gerakina, guztira (1+2-3+4) |  |  | 0 |  | | 0 |
| II. Gehiegizko finantzaketa atxikia |  |  | 0 |  | | 0 |
| III. Kobratzeko zailak diren saldoak |  |  | 0 |  | | 0 |
| IV. Atxiki gabeko diruzaintza gerakina= (I-II-III) |  |  | 0 |  | | 0 |

V.4. 2020ko abenduaren 31ko balantzea

**(Emaitza aplikatu ondoren)**

|  |  |  |
| --- | --- | --- |
| Aktiboa | 2019 | 2020 |
| **A) Aktibo ez-arrunta** | **195.283** | **193.307** |
| **I. Ibilgetu ukiezina** | **5.217** | **2.305** |
| 3. Aplikazio informatikoak | 5.217 | 2.305 |
| **II. Ibilgetu materiala** | **190.066** | **191.003** |
| 2. Eraikinak | 107.689 | 103.960 |
| 4 Ondare historikoko ondasunak | 41.509 | 41.817 |
| 5. Bestelako ibilgetu materiala | 40.869 | 45.226 |
| Makineria, instalazioak eta tresneria | 2 | 392 |
| Altzariak eta tresneria | 1.592 | 1.295 |
| Informazio-prozesuetako ekipamenduak | 12.577 | 15.664 |
| Bestelako ibilgetu materiala | 26.699 | 27.875 |
| **B) Aktibo arrunta** | **103.060** | **108.441** |
| **V. Epe laburreko finantza-inbertsioak** | **0** | **0** |
| **VII. Eskudirua eta bestelako aktibo likido baliokideak** | **103.060** | **108.441** |
| 2. Diruzaintza | 103.060 | 108.441 |
| Kutxa | 593 | 252 |
| Bankuak eta kreditu-erakundeak | 102.467 | 108.189 |
| Aktiboa, guztira | 298.343 | 301.748 |

|  |  |  |
| --- | --- | --- |
| Ondare garbia eta pasiboa | 2019 | 2020 |
| **A) Ondare garbia** | **195.283** | **193.307** |
| **I. Jarritako ondarea** | **0** | **0** |
| **II. Sortutako ondarea** | **195.283** | **193.307** |
| 1. Aurreko ekitaldietako emaitzak | 195.283 | 193.307 |
| Ondarea | 200.745 | 198.769 |
| Lagapenean emandako ondarea | -5.462 | -5.462 |
| **C) Pasibo arrunta** | **103.060** | **108.441** |
| **IV. Hartzekodunak eta ordaintzeko dauden beste kontu batzuk** | **103.060** | **108.441** |
| 1. Kudeaketa-eragiketengatiko hartzekodunak | 2.637 | 3.450 |
| 3. Administrazio publikoak | 100.424 | 104.991 |
| Ogasun Publikoa, PFEZagatik hartzekodun | 30.806 | 29.591 |
| Ogasun Publikoa hartzekodun, eskubide pasiboak direla eta | 2.344 | 2.344 |
| Ogasun Publikoa, kreditu-itzulketarengatik | 53.098 | 62.726 |
| Gizarte Segurantza hartzekodun | 14.176 | 10.330 |
| Ondare garbia eta pasiboa, guztira | 298.343 | 301.748 |

V.5. 2020ko ekonomia- eta ondare-emaitzaren kontua

|  |  |  |
| --- | --- | --- |
|  | 2019 | 2020 |
| 2. Jasotako transferentziak eta dirulaguntzak | 788.992 | 792.900 |
| a) Ekitaldikoak | 788.992 | 792.900 |
| a.2) Transferentziak | 788.992 | 792.900 |
| Nafarroako Gobernuaren kapital-transferentziak | 18.000 | 13.000 |
| Nafarroako Gobernuaren transferentzia arruntak | 770.992 | 779.900 |
| A) Kudeaketa arrunteko diru-sarrerak, guztira | 788.992 | 792.900 |  |
| 8. Langile gastuak | -552.312 | -554.003 |
| a) Soldatak, lansariak eta antzekoak | -447.478 | -451.222 |
| Arartekoaren erakundeko soldatak eta lansariak | -68.584 | -70.041 |
| Behin-behineko langileen soldatak eta lansariak | -251.006 | -256.559 |
| Funtzionarioen soldatak eta lansariak | -84.069 | -87.144 |
| Kontratupeko langileen soldatak eta lansariak | -43.819 | -37.478 |
| b) Gizarte-zamak | -104.834 | -102.781 |
| Enpresaren kargura dagoen Gizarte Segurantza | -104.834 | -102.781 |
| 9. Transferentziak eta emandako dirulaguntzak | -36.260 | -29.225 |
| 11. Kudeaketa arrunteko beste gastu batzuk | -135.789 | -137.930 |
| a) Hornidurak eta kanpoko zerbitzuak | -135.789 | -137.930 |
| 12. Ibilgetuaren amortizazioa | -11.229 | -10.655 |
| B). Kudeaketa arrunteko gastuak, guztira (8+9+11+12) | -735.590 | -731.813 |
| **I. Kudeaketa arruntaren emaitza (aurrezkia edo desaurrezkia) (A+B)** | **53.402** | **61.087** |
| 13. Ibilgetu ez-finantzarioaren eta salgai dauden aktiboen balio-galera eta haien besterentzearen emaitzak | -440 | -337 |
| b) Bajak eta besterentzeak | -440 | -337 |
| 14. Arruntak ez diren beste kontu-sail batzuk | 0 | 0 |
| **II. ERAGIKETA EZ-FINANTZARIOEN EMAITZA (I+13+14)** | **52.962** | **60.750** |
| 15. Diru-sarrera finantzarioak | 0 | 0 |
| 16 Gastu finantzarioak | 0 | 0 |
| **III. Eragiketa finantzarioen emaitza (15+16)** | **0** | **0** |
| **IV. EKITALDIKO EMAITZA GARBIA (AURREZKIA EDO DESAURREZKIA) (II+III)** | **52.962** | **60.750** |

V.6. 2020ko ondare garbian izandako aldaketen egoera-orria

|  |  |  |  |
| --- | --- | --- | --- |
|  | Jarritako ondarea | Sortutako ondarea | Guztira |
| Ondare garbia 2019ko ekitaldiaren bukaeran | 0 | 195.283 | 195.283 |
| Kontabilitate-irizpideetan izandako aldaketengatik eta zuzenketengatik egindako doikuntzak | 0 | 0 | 0 |
| 2019ko ekitaldiaren hasierako ondare garbi doitua | 0 | 195.283 | 195.283 |
| 2020ko ekitaldian ondare garbiak izandako aldaketak | 0 | -1.976 | -1.976 |
| Ekitaldian aitortutako diru-sarrerak eta gastuak | 0 | 60.750 | 60.750 |
| Jabea den entitatearekin egindako eragiketak | 0 | 0 | 0 |
| Ondare garbian izandako beste alde batzuk | 0 | -62.726 | -62.726 |
| Ondare garbia 2020ko ekitaldiaren bukaeran | 0 | 193.307 | 193.307 |

V.7. 2020ko eskudiru-fluxuen egoera-orria

|  |  |  |  |  |  |  |
| --- | --- | --- | --- | --- | --- | --- |
|  | |  | | 2019 | | 2020 |
| **I.** | **KUDEAKETA-JARDUERETAKO ESKUDIRU-FLUXUAK** | |  | |
|  | **A) Kobrantzak:** | | **788.992** | | **792.900** | |
|  | 2. Jasotako transferentziak eta dirulaguntzak | | 788.992 | | 792.900 | |
|  | 5. Kobratutako interesak eta dibidenduak | | 0 | | 0 | |
|  | 6. Beste kobrantza batzuk | | 0 | | 0 | |
|  | **B) Ordainketak:** | | **767.297** | | **778.503** | |
|  | 7. Langile-gastuak | | 552.312 | | 554.003 | |
|  | 8. Egindako transferentziak eta emandako dirulaguntzak | | 36.260 | | 29.225 | |
|  | 10. Bestelako kudeaketa-gastuak | | 135.410 | | 137.116 | |
|  | 13. Beste ordainketa batzuk | | 43.315 | | 58.159 | |
|  | **Kudeaketa-jardueretako eskudiru-fluxu garbiak (+A-B)** | | **21.695** | | **14.397** | |
| **II.** | **INBERTSIO-JARDUEREN ESKUDIRU-FLUXUAK** | |  | |  | |
|  | **C) Kobrantzak:** | | **0** | | **0** | |
|  | 3. Inbertsio-jardueretako beste kobrantza batzuk | | 0 | | 0 | |
|  | **D) Ordainketak:** | | **13.708** | | **9.016** | |
|  | 4. Inbertsio errealen erosketa | | 13.708 | | 9.016 | |
|  | **Inbertsio-jarduerengatiko eskudiru-fluxu garbiak (+C-D)** | | **-13.708** | | **-9.016** | |
| **VI.** | **ESKUDIRUAREN ETA HAREN BALIOKIDE DIREN AKTIBO LIKIDOEN HANDITZE/GUTXITZE GARBIA (I+II+III+IV+V)** | | **7.987** | | **5.381** | |
| **Eskudirua eta haren baliokide diren aktibo likidoak ekitaldiaren hasieran** | | | **95.073** | | | **103.060** |  |
| **Eskudirua eta haren baliokide diren aktibo likidoak ekitaldiaren bukaeran** | | | **103.060** | | | **108.441** |

VI. Konklusioak eta gomendioak

Egindako fiskalizazioaren atal gisa, ondoren ohar eta iruzkin batzuk gehitu ditugu, bai eta Ganbera honen ustez fiskalizazio txostenaren hartzaile eta erabiltzaileentzat interesgarri gerta daitezkeenak.

Halaber, txostenak jasotzen ditu Ganbera honen ustez Nafarroako Arartekoaren kudeaketa ekonomiko-administratiboa hobetzeko beharrezkoak diren gomendioak.

VI.1. Alderdi orokorrak

*Aurrekontu-likidazioa*

* Nafarroako Arartekoaren hasierako aurrekontuak 793.344 euroko gastuak eta diru-sarrerak zeuzkan; zenbateko hori behin betiko aurreikuspenekin bat dator, ez baita guztizko zenbatekoa aldatzen duen aurrekontu aldaketarik egin.
* Aitortutako betebeharrak 730.174 eurokoak izan dira eta ehuneko 92ko betetze-maila izan dute. 2019an, betebehar horiek 735.894 eurokoak izan ziren.
* Aitortutako eskubideek 792.900 euro egin dute, eta betetze-maila ehuneko 100ekoa izan da. Diru-sarrera guztiak Nafarroako Foru Komunitatearen Administraziotik heldu dira; horietatik, 779.900 euro funtzionamendu-gastuak finantzatzera bideratutako transferentzia arruntak dira, eta 13.000 euro, berriz, inbertsio-gastuetara bideratutako transferentziak.
* Nafarroako Arartekoak 2020an gastatutako 100 euro bakoitzetik honako helburu hauetarako erabili da euro bakoitza, eta honakoen bidez finantzatu da:

|  |  |  |  |
| --- | --- | --- | --- |
| Gastuaren izaera | Zenbatekoa | Finantzaketa-iturria | Zenbatekoa |
| Langileak | 76 | Transferentzien ondoriozko diru-sarrerak | 100 |
| Ondasun arruntak eta zerbitzuak | 19 |  |  |
| Transferentzia arruntak | 4 |  |  |
| Inbertsioak | 1 |  |  |
|  | 100 |  | 100 |

* Nafarroako Arartekoak, araudi indardunari jarraituz, 62.726 euro itzuliko dizkio Foru Ogasunari. Zenbateko hori, ondoren frogatzen den moduan, bat dator aurrekontuko superabitarekin:

|  |  |
| --- | --- |
| Kontzeptua | Zenbatekoa |
| Diru-sarrerak, guztira | 792.900 |
| Gastuak, guztira | 730.174 |
| Aurrekontuko superabita | 62.726 |
| Foru Ogasunari itzuli beharrekoa, guztira | 62.726 |

*Plantilla organikoa eta jarduera*

* Nafarroako Arartekoaren 2020rako plantilla organikoa 2020ko urtarrilaren 13ko 2/20 Ebazpenaren bidez proposatu zitzaion Nafarroako Parlamentuko Mahaiari onets zezan. Ez dago jasota plantilla organikoa onetsi zenik, zeren eta Parlamentuarena ere ez baitzen onetsi, eta Arartekoarena harekin batera onesten baita. Hala ere, plantillari buruzko proposamenak ez du inolako aldaketarik jasotzen aurreko urtean onetsitakoaren aldean. Abenduaren 31n, honako hauek dira langileak:

|  |  |  |
| --- | --- | --- |
| Langile mota | Plantilla organikoa | Langileak, abenduaren 31n |
| Behin-behinekoak | 5 | 5 |
| Funtzionarioak | 3 | 2 |
| Administrazio-kontratupekoak | - | 1 |
| Guztira | 8 | 8 |

* Nafarroako Arartekoaren urteko txostenaren arabera, honako hauek dira 2020an zehar egindako jarduerari buruzko datu nagusiak:

a) 3.393 jarduketa egin dira guztira; 2019an baino ehuneko 17 gehiago.

b) 2020an 1.416 kexa aurkeztu dira, eta guztira 1.602 kexa kudeatu dira. Halaber, 1.740 kontsultari erantzun zaie.

c) Nafarroako Arartekoak 325 ebazpen eman ditu, eta haietan biltzen dira 226 gomendio, 104 iradokizun eta legezko betebeharren 77 gogorarazpen.

VI.2. Aurreko urteetako gomendioen jarraipena

Aurreko urteetan emandako gomendioak bete ote diren aztertu dugu, eta honako hauek indarrean diraute:

*Nafarroako Arartekoaren plantilla organikoan hutsik dagoen administrari-lanpostua behin betikoz betetzea, langile kontratudun batek betetzen baitu 2008az gero.*

VI.3. Kontratazioa

Egiaztatu dugu kontratazioen adjudikazioak ez direla argitaratu Nafarroako Kontratazioaren Atarian, Kontratu Publikoei buruzko ekainaren 9ko 2/2018 Foru Legeak hori ezartzen duen arren.

*Adjudikazioak argitaratzea gomendatzen dugu, baita munta txikiko kontratuenak ere, kontratu-araudian aurreikusitakoa betez.*

Txosten hau, indarrean dagoen araudiak ezarritako izapideak bete ondoren, Edurne Martinikorena Matxain auditoreak proposatuta eman da, bera izan baita lan honen arduraduna.

Iruñean, 2021eko ekainaren 15ean

Lehendakaria, Asunción Olaechea Estanga